Pühapäeval, 4. detsembril jõuab Ilmar Raagi kogupere fantaasiafilm “Erik Kivisüda” kauaoodatud esilinastuseni. Filmis teeb kaasa ka Brainstormi solist Renārs Kaupers, kes on linateose lõpus kõlava laulu “Alive Again” autor. Tänasest näeb ka laulu värsket muusikavideot.
#000000
“On suur au ja privileeg anda nii mõjusale mängufilmile oma muusikaline puudutus, töötasime selle kallal kogu bändi ja koos meie Rootsi produtsendi Povel Olssoniga. Loomulikult pidasime nõu ka režissöör Ilmariga, et sünniks ilus ja romantiline laul sellest, kui oluline on sõbra toetus rasketest aegadest ülesaamisel,“ ütles Renārs Kaupers. Ta ootab põnevusega pühapäevast esilinastust Tallinnas, sest pole isegi veel lõpptulemust näinud.
#000001
Laulule “Alive Again“ sündis ka muusikavideo, mille režissöör on Kaupersi bändikaaslane Kaspars Roga. “Oleme väga õnnelikud, et saime filmile oma panuse anda. Muusikavideos püüdsime kujutada õdusat, kuid samas väga kino- või helistuudiolikku atmosfääri, kus vaataja saab end tunda ühtaegu filmi sünni juures. Usun, et video võiks anda edasi seda soojust, mida õhkub ka filmist.“
#000003
Renars Kaupers on töötanud filmi peaprodutsendi Riina Sildosega varemgi, kirjutades laulud animafilmidele “Leiutajateküla Lotte“ ning “Lotte ja kuukivi saladus“.
#000005